

**LATVIJAS REPUBLIKA**

**KĀRSAVAS NOVADA PAŠVALDĪBA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Reģ.Nr.90000017398

Vienības iela 53, Kārsava, Kārsavas novads,LV-5717

tālr.65781390, fakss 65711030, e-pasts: dome@karsava.lv

**DOMES ĀRKĀRTAS SĒDES PROTOKOLA IZRAKSTS**

Kārsavā

**10.11.2020. Nr.16**

Sēde atklāta plkst.15.00

**5 .&**

**Par  Saistošo noteikumu Nr. 13 „Par atbalstu krīzes situācijā sakarā ar Covid-19 izplatību ” apstiprināšanu**

Pamatojoties uz Sociālo pakalpojumu un sociālās palīdzības likuma 35.panta otro un ceturto daļu, Pārejas noteikumu 37.panta 1 daļu, atklāti balsojot : **PAR 12** (Ināra Silicka, Viktors Indričāns, Tālis Mūrnieks, Inta Rancāne, Oskars Petinens, Edgars Puksts, Vairis Poikāns, Juris Poikāns, Modris Karpovs, Andrejs Krišāns, Andris Ļubka, Andris Šicāns ), **PRET –nav**, **ATTURAS- nav**, Kārsavas novada pašvaldības dome NOLEMJ:

**1.Apstiprināt saistošos noteikumus Nr.13 „Par atbalstu krīzes situācijā sakarā ar Covid-19 izplatību”.**

**2. Atbilstoši likuma „Covid-19 infekcijas izplatības pārvaldības likums” 24.panta otrajā daļā noteiktajam izdot saistošos noteikumus Nr. 13 „Par atbalstu krīzes situācijā sakarā ar Covid-19 izplatību ”, kuri stājas spēkā nākamajā dienā pēc to parakstīšanas.**

Domes priekšsēdētāja /paraksts/ I.Silicka

Protokoliste /paraksts/ M.Stepanova

IZRAKSTS PAREIZS

Kārsavas novada pašvaldības

Domes priekšsēdētāja I.Silicka

2020.gada 11.novembrī

DOKUMENTS IR PARAKSTĪTS AR DROŠU ELKTRONISKO PARAKSTU UN SATUR LAIKA ZĪMOGU



**LATVIJAS REPUBLIKA**

**KĀRSAVAS NOVADA PAŠVALDĪBA**

Reģistrācijas Nr.90000017398Vienības iela 53, Kārsava, Kārsavas novads, LV-5717

tālr.65781390, fakss 65781395, e-pasts: dome@karsava.lv

**Apstiprināti**

Ar Kārsavas novada domes

2020.gada 10. novembra ārkārtas sēdes lēmuma Nr. 5 , prot.nr.16

**Saistošie noteikumi Nr. 13**

**„Par atbalstu krīzes situācijā sakarā ar Covid-19 izplatību”**

Izdoti saskaņā ar [Sociālo pakalpojumu un sociālās palīdzības likuma](https://likumi.lv/ta/id/68488-socialo-pakalpojumu-un-socialas-palidzibas-likums)  
35. panta otro un ceturto daļu, Pārejas noteikumu 37. panta 1 daļu

**I. VISPĀRĪGIE JAUTĀJUMI**

1. Saistošie noteikumi nosaka Kārsavas novada pašvaldības atbalstu iedzīvotājiem krīzes situācijā valstī izsludinātās ārkārtējās situācijas laikā - sakarā ar Covid-19 izplatību, saņemšanas kārtību, apmēru un personu loku, kurām ir tiesības saņemt atbalstu.

2. Noteikumos noteiktā pabalsta izmaksu administrē Kārsavas novada pašvaldības sociālais dienests (turpmāk – Dienests).

3. Noteikumos noteikto atbalstu sniedz tām personām (ģimenēm), kuras savu dzīvesvietu uz ārkārtējās situācijas izsludināšanas brīdi ir deklarējušas Kārsavas novada pašvaldības administratīvajā teritorijā.

4. Šo noteikumu izpratnē, izvērtējot personas (ģimenes) nepieciešamību saņemt atbalstu krīzes situācijā, par krīzes situāciju ir uzskatāma situācija, kurā ģimene (persona) ar Ministru kabineta 2020. gada 6. novembra rīkojuma Nr.655 „Par ārkārtējās situācijas izsludināšanu” 1. punktu izsludinātajā ārkārtējā situācijā, no personas (ģimenes) gribas neatkarīgu apstākļu dēļ pati saviem spēkiem nespēj nodrošināt savas pamatvajadzības un tai ir nepieciešama psihosociāla vai materiāla palīdzība.

5. Atbalsts krīzes situācijā:

5.1. materiāla palīdzība – pabalsts krīzes situācijā;

5.2. psihosociālais atbalsts.

**II. PABALSTS KRĪZES SITUĀCIJĀ**

6. Pabalstu krīzes situācijā piešķir personai laikposmā, kad valstī ir izsludināta ārkārtējā situācija sakarā ar Covid-19 izplatību un vienu mēnesi pēc ārkārtējās situācijas beigām, ja personai (ģimenei) saistībā ar ārkārtējo situāciju ir iestājušies apstākļi, kuru dēļ tai nav ienākumu vai arī tie ir būtiski samazinājušies un tai ir nepieciešama materiāla palīdzība, lai nodrošinātu savas pamatvajadzības, ja tā nesaņem valsts dīkstāves pabalstu(ja tāds valstī ir noteikts) un ja tā atbilst kādam no šādiem kritērijiem:

6.1. personai (ģimenei) saistībā ar ārkārtējo situāciju nav ienākumu (piemēram, persona ir bezalgas atvaļinājumā ne mazāk kā vienu mēnesi, personai ir piešķirts bezdarbnieka statuss, bet vēl nav saņemts bezdarbnieka pabalsts, vai Valsts sociālās apdrošināšanas aģentūra ir pieņēmusi lēmumu atteikt pabalsta piešķiršanu, izņemot gadījumu, kad persona pārtraukusi darba tiesiskās attiecības pēc pašas vēlēšanās, ko persona apliecina ar attiecīgiem dokumentiem);

6.2. personai (ģimenei) ir radušies papildus izdevumi, ko tā pati nespēj segt, atrodoties pašizolācijā saistībā ar atgriešanos no citas valsts (piemēram, ienākumi un uzkrājumi iztērēti papildus mājoklim, viesnīcai, transportam, ko persona apliecina ar attiecīgiem dokumentiem);

6.3. persona (ģimene) atrodas vai ir atradusies karantīnā un sakarā ar to tai nav iztikas līdzekļu, ko persona apliecina ar attiecīgiem dokumentiem.

7. Pabalsts krīzes situācijā var tikt izmaksāts vienai personai 80 EUR mēnesī.

8. Ja ģimene (persona), tai skaitā audžuģimene un aizbildnis, kam ir tiesības uz šo noteikumu 6., 7. punktā noteikto pabalstu krīzes situācijā, aprūpē bērnu līdz 18.gadu vecumam, pabalstu ģimenei bērna pamatvajadzībām piešķir Sociālo pakalpojumu un sociālās palīdzības likuma pārejas noteikumu 39. pantā noteiktajā apmērā un kārtībā.

9. Pabalstu krīzes situācijā piešķir uz personas iesnieguma pamata, pārskaitot to uz personas norēķinu kontu.

**III. PSIHOSOCIĀLAIS ATBALSTS KRĪZES SITUĀCIJĀ**

10. Krīzes situācijā nonākušai personai (ģimenei), lai risinātu starppersonu un sociālās vides problēmas**,** var saņemtDienesta psihologa un sociālā darba speciālista konsultācijas attālināti (telefona sarunā, Skype, Waths App) vai, nepieciešamības gadījumā konsultācija tiek sniegta klātienē, ievērojot piesardzības pasākumus sakarā ar Covid- 19 izplatību.

11. Ja Dienests ir saņēmis informāciju par krīzes situācijā nonākušās ģimenes bērna apdraudējumu veselībai, dzīvībai, attīstībai u.c., tad Dienests veic nekavējošu apstākļu pārbaudi, tajā skaitā dzīves apstākļu apsekošanu dzīvesvietā, ievērojot epidemiologu ieteikumus.

**IV. NOSLĒGUMA JAUTĀJUMI**

12. Saistošie noteikumi publicējami un tie stājas spēkā likuma „Covid-19 infekcijas izplatības pārvaldības likums” 24.panta otrajā daļā noteiktajā kārtībā.

13. Saistošie noteikumi „Par atbalstu krīzes situācijā sakarā ar Covid- 19 izplatību” zaudē spēku vienu mēnesi pēc valstī noteiktās ārkārtējās situācijas beigām.

Kārsavas novada domes priekšsēdētāja  I.Silicka

DOKUMENTS IR PARAKSTĪTS AR DROŠU ELKTRONISKO PARAKSTU UN SATUR LAIKA ZĪMOGU



**LATVIJAS REPUBLIKA**

**KĀRSAVAS NOVADA PAŠVALDĪBA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Reģ.Nr.90000017398

Vienības iela 53, Kārsava, Kārsavas novads,LV-5717

tālr.65781390, fakss 65711030, e-pasts: dome@karsava.lv

*APSTIPRINĀTI*ar Kārsavas novada domes 2020. gada 10. novembra

lēmumu Nr.5 Prot. Nr.16

**Kārsavas novada domes 2020. gada 10. novembra saistošo noteikumu Nr. 13 „Par atbalstu krīzes situācijā sakarā ar Covid-19 izplatību”   
paskaidrojuma raksts**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Projekta nepieciešamības pamatojums | Ņemot vērā, ka ir zaudējuši spēku Kārsavas novada pašvaldības 2020.gada 23.aprīļa saistošie noteikumi Nr.6 „Par atbalstu krīzes situācijā sakarā ar Covid-19 izplatību”, pamatojoties uz Ministru kabineta 2020. gada 6. novembra rīkojumu Nr. 655 "[Par ārkārtējās situācijas izsludināšanu](https://likumi.lv/ta/id/313191-par-arkartejas-situacijas-izsludinasanu)" (turpmāk – MK rīkojums Nr. 655) 1.punktu, kas nosaka, ka „visā valsts teritorijā izsludināta ārkārtējā situācija no 2020.gada 9.novembra līdz 2020.gada 6. decembrim”, ir nepieciešams pieņemt jaunus saistošos noteikumus „Par atbalstu krīzes situācijā sakarā ar Covid-19 izplatību”.  [Sociālo pakalpojumu un sociālās palīdzības likuma](https://likumi.lv/ta/id/68488-socialo-pakalpojumu-un-socialas-palidzibas-likums) [35.](https://likumi.lv/ta/id/68488-socialo-pakalpojumu-un-socialas-palidzibas-likums#p35) panta otrā dala paredz, ka pašvaldība, neizvērtējot ģimenes (personas) ienākumus, var piešķirt ģimenei (personai) pabalstu krīzes situācijā, pārejas noteikumu 37. punkta pirmā daļa paredz, ka laikā, kamēr visā valstī ir izsludināta ārkārtējā situācija sakarā ar Covid-19 izplatību, un vienu kalendāra mēnesi pēc ārkārtējās situācijas beigām pašvaldība piešķir ģimenei (personai), kura ārkārtējās situācijas dēļ nespēj nodrošināt savas pamatvajadzības, šā likuma [35.](https://likumi.lv/ta/id/313782#p35) panta otrajā daļā noteikto pabalstu krīzes situācijā, kas tiek izmaksāts no pašvaldības budžeta līdzekļiem.  Saistošie noteikumi paredz atbalstu personām (ģimenēm), kas nonākušas krīzes situācijā, laikposmā, kad valstī ir izsludināta ārkārtējā situācija sakarā ar Covid-19 izplatību. |
| 2. Īss projekta satura izklāsts | Saistošie noteikumi paredz šādu atbalstu iedzīvotājiem krīzes situācijā ārkārtējās situācijas laikā, sakarā ar Covid-19 izplatību:  – pabalstu krīzes situācijā;  -psihosociālu atbalstu krīzes situācijā. |
| 3. Informācija par plānoto projekta ietekmi uz pašvaldības budžetu | Saistošo noteikumu izpildei līdzekļi tiks rasti pašvaldības sociālo pabalstu budžeta ietvaros. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| 5. Informācija par administratīvajām procedūrām | Pabalstu krīzes situācijā piešķir uz personas iesnieguma pamata. Sociālais dienests, lai pieņemtu lēmumu par pabalsta krīzes situācijā piešķiršanu, ievāc pierādījumus, kas apliecina personas apgalvojumus par atbilstību pabalsta saņemšanai, veicot lietderības apsvērumus. |
| 6. Informācija par konsultācijām ar privātpersonām | Nav notikušas. |

Kārsavas novada domes priekšsēdētāja  I.Silicka

DOKUMENTS IR PARAKSTĪTS AR DROŠU ELKTRONISKO PARAKSTU UN SATUR LAIKA ZĪMOGU